9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 694 της 17/19 Αυγ.1977 (ΦΕΚ Α΄ 226) Περί καθορισμού της διαδικασίας εισπράξεως του υπό της παρ. 2 του άρθρ. 23 του Νόμ. 588/1977 προβλεπομένου φόρου επί μεταβιβάσεως επιβατηγών αυτοκινήτων Δημοσίας Χρήσεως μετά ή άνευ μετρητού. Έχοντες υπ’ όψει: 1.Τας διατάξεις των παρ. 2 και 3 του άρθρ. 23 του Νόμ. 588/77 «περί οργανώσεως των Αστικών Συγκοινωνιών Πρωτευούσης και άλλων τινων διατάξεων». 2.Την υπ’ αριθ. 786/1977 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Συγκοινωνιών, αποφασίζομεν: Άρθρον μόνον.- Ο κατά την παρ. 2 του άρθρ.23 του Νόμ. 588/77 προβλεπόμενος φόρος επί της πρώτης μεταβιβάσεως επιβατηγών αυτοκινήτων δημοσίας χρήσεως, κατά κυριότητα μετά της αδείας κυκλοφορίας αυτών, μετά ή άνευ μετρητού, καταβάλλεται υπό του πωλητού εφ’ άπαξ, προ της συντάξεως της πράξεως μεταβιβάσεως, βάσει σχετικού σημειώματος της αρμοδίας υπηρεσίας του Υπουργείου Συγκοινωνιών προς τον αρμόδιον Οικονομικόν Έφορον, περιλαμβάνοντος τα αναγκαία στοιχεία δια τον προσδιορισμόν και καταβολήν του εν λόγω φόρου. Επί τη βάσει του σημειώματος τούτου ο οικονομικός έφορος υπολογίζει τον φόρον, διαβιβάζει δε το σημείωμα τούτο, προς τον ταμίαν δια την είσπραξιν του οφειλομένου ποσού. Άμα τη εκ μέρους του υποχρέου καταβολή του οφειλομένου φόρου, το σημείωμα τούτο επιστρέφεται εις τον οικονομικόν έφορον, ειδοποιείται δε η αρμοδία υπηρεσία του Υπουργείου Συγκοινωνιών, ίνα προβή εις τας σχετικάς ενεργείας δια την σύνταξιν της πράξεως μεταβιβάσεως. 